TMTF ble deplojert i november 2003 og overdratt til den internasjonale brigaden i Kabul 4. desember 2003. Avdelingen var tidlig i oppdraget i forbindelse med Loya Jirga. Senere hadde kompaniet ansvar for patruljering av to politidistrikter i Kabul. Avdelingen var oppsatt med CV9030N Stormpanservogner og pansrede og upansrede Mercedes Benz feltvogner. Avdelingen var i Kabul til rotasjon var fullført 24. juni 2004. Den ble erstattet av en eskadron fra Kavaleribataljonen, Norwegian Squadron (NorSqn) som inngikk i den flernasjonale bataljonen Battle Group 3. BG 3 var en av tre bataljonsstridsgrupper i den internasjonale brigaden som hadde ansvaret for sikkerheten i Kabul.